วัดจันทาราม เป็นวัดโบราณ สร้างสมัยกรุงศรีอยุธยา เดิมมีชื่อว่า วัดบางยี่เรือกลาง หรือวัดกลาง เพราะอยู่กลางระหว่างวัด ๒ วัด คือ วัดบางยี่เรือเหนือ (วัดราชคฤห์ ปัจจุบัน) กับวัดบางยี่เรือใต้ (วัดอินทาราม ปัจจุบัน) พระบาทสมเด็จพระนั่งเกล้าเจ้าอยู่หัว โปรดให้พระยาสุรเสนา (ขุนเณร) บูรณะใหม่ แล้วพระราชทานนามว่า วัดจันทาราม สถานะและที่ตั้ง วัดจันทาราม เป็นพระอารามหลวงชั้นตรี ชนิดวรวิหาร ตั้งอยู่เลขที่ ๔๔๘ ติดคลองบางยี่เรือ ถนนเทิดไท แขวงบางยี่เรือ เขตธนบุรี กรุงเทพมหานคร มีที่ดินตั้งวัด เนื้อที่ ๑๖ ไร่ ๓ งาน ๓๒ ตารางวา ที่มา : วัดจันทาราม. (๒๕๖๔). ใน กรมการศาสนา , พระอารามหลวง เล่ม ๑. (หน้า ..๑๕๓-๑๕๔). กรมการศาสนา.
มหาวิทยาลัยราชภัฏบ้านสมเด็จเจ้าพระยา. สำนักวิทยบริการและเทคโนโลยีสารสนเทศ
ลิงค์ข้อมูลในระบบ Matrix
วัดบางยี่เรือกลาง